cyanic-selkie/wikianc huggingface dataset:
Víctor Paz Estenssoro
Hän opiskeli Mayor de San Andrésin yliopistossa ja työskenteli taloushistorian professorina ja valtion neuvonantajana. Vuonna 1939 hänet nimitettiin Bolivian pankin pääjohtajaksi. Hän pääsi 1941 valtiovarainministeriksi, oli Villarroelin hallituksen (1943–1946) tukipylväs, mutta meni 1946 maanpakoon Argentiinaan sotilasvallankaappauksen jälkeen, josta palasi 1952. MRN:sta tuli vähäosaisten ja tyytymättömien edustaja. Puolue nousi valtaan 1952 kansannousun jälkeen, ja Pazista tuli presidentti. Hänen kaudellaan tinakaivokset kansallistettiin, intiaanit saivat äänioikeuden ja suurten kartanoiden tilat hajotettiin ja jaettiin.
Marvel’s Avengers (vuoden 2020 videopeli)
Kritiikki
Peli esiteltiin E3 2019 -tapahtumassa. Peli on herättänyt kritiikkiä hahmojen ulkoasusta. Pelissä olevat hahmot eivät näytä elokuvista tutuiksi tulleilta näyttelijöiltä. Crystal Dynamicsin Shaun Escayg on vastannut heidän halunneen tehdä alkuperäisen pelin joka palaa sarjakuvien juurille.
John F. Kennedy, Jr.
Kennedy oli kolmevuotias isänsä kuollessa, ja kuuluisat valokuvat esittävät häntä pikkupoikana tekemässä kunniaa isänsä arkulle. Hän oli lehdistön huomion kohteena koko elämänsä ajan. Hän opiskeli oikeustiedettä ja työskenteli New Yorkin yleisen syyttäjän apulaisena kunnes siirtyi kustantamaan George-nimistä aikakauslehteä.
Dawn (luotain)
Rakenne
Luotaimen tietojenkäsittelystä vastaa RAD6000 -prosessori ja C-kielellä kirjoitettuja ohjelmia ajetaan VxWorks-käyttöjärjestelmässä. Tietokoneessa on myös 8 Gb massamuistia. Tehtävän aikana komentoja annetaan VML-kielellä. Kommunikointi Maahan tapahtuu X-kaistalla tiedonsiirtonopeuden ollessa 7,8b/s–2,0kb/s (up) ja 10b/s–124 kb/s (down). Tiedonsiirtoa varten luotaimessa on yksi 1,52-metrinen antenni sekä kolme pienempää antennia. Luotain käyttää vain yhtä antennia kerrallaan.
Lento
thumb|200px|right|Suunniteltu lentorata Dawn laukaistiin Delta II-heavy-kantoraketilla 27. syyskuuta 2007 14.34 Suomen aikaa.
Kuopion nähtävyydet
Kirkot
thumb|[[Kuopion tuomiokirkko Snellmaninpuiston suunnalta.]]
Liekitys
Vaikutus
Kun alkoholi sytytetään, se palaa nopeasti ja sammuu pian itsestään. Liekitys vaikuttaa ainoastaan ruoan pintaan, jonka maku muuttuu palamisen seurauksena. Kun kyseessä on ruoan viimeistely, liekitetään usein sen kastike tai kuorrutus. Liekitystä käytetään myös juhlavan aterian tarjoilun visuaalisena tehosteena.
Taake
”Aitoa” norjalaista black metalia?
Yhtye käyttää musiikistaan termiä True Norwegian Black Metal (tai Helnorsk Svartmetall), joka viittaa "aitoon" norjalaiseen black metaliin. Termiä on käyttänyt myös yhtyeet kuten Darkthrone ja Gorgoroth varhaisissa tuotoksissaan, kun sanoitukset olivat vielä norjankielelisiä, joka näin ollen leimasi yhtyeet "aidoiksi".
Kohut
Maaliskuussa 2007 Hoest esiintyi Essenissä Saksassa hakaristi rintaan maalattuna. Saksassa hakaristin (ja monien muiden natsiymbolien) julkinen esittäminen on laitonta (§ 86a StGB). Tämän välikohtauksen johdosta loput Saksan-konsertit peruttiin. Jälkeenpäin Hoest on sanonut, että Taake ei ole poliittinen natsibändi.
Juurrutushormoni
Hormonin vaikutus on pohjalämmön ohella merkittävä juurien muodostumiseen.
Aosta
Aostaan perustettiin vuonna 25 eaa. roomalainen siirtokunta Augusta Praetoria. Keskiajalla kaupunki nousi tärkeäksi paikkakunnaksi Via Francigenan varrella, ja 1000-luvulla se siirtyi Savoijin kuningashuoneen haltuun seuraten sen historiaa.
AMD Opteron
Istanbul
Istanbul-koodinimellä tunnettu Opteron integroi kuusi ydintä samalle prosessorille. Mallissa on HT Assist -ominaisuus, joka seuraa välimuistin käyttöä vähentäen suorittimien välistä liikennettä. Istanbul valmistetaan GlobalFoundriesin 45 nanometrin SOI-tekniikalla ja sisältää 904 miljoonaa transistoria.
Fiina Pietikäinen
Vallankumousvuodet
Helmikuun 1917 vallankumouksen jälkeen Pietikäinen liittyi Helsingin kansanmiliisiin, jolloin hänet nimitettiin naisvalvojien esimieheksi. Asiakkaina oli viranomaisten kanssa tekemisiin joutuneita naisia, kuten perheväkivallan uhreja, irtolaisia ja prostituoituja sekä heidän lapsiaan. Toukokuussa Pietikäinen valittiin Helsingin kaupungin muonitustoimikunnan perustaman avustuskomitean jäseneksi puheenjohtajana toimineen Jussi Tuomisen apulaiseksi. Pietikäinen oli vastuussa kaupungin myöntämien raha-avustusten jakamisesta yhdessä Tuomisen ja Arvo Siivosen kanssa. Kylvettäjien ammattiosaston puheenjohtajana hän organisoi syksyyn saakka jatkuneen lakon, minkä tuloksena valtaosa Helsingin yleisten saunojen omistajista taipui työehtosopimuksee56n. Marraskuun yleislakon aikana Pietikäinen valittiin Helsingin työväenjärjestöjen eduskuntaan. Lisäksi hänet nimitettiin sen toimeenpanevan komitean toiseksi naisjäseneksi Olga Lagerstamim ohella.
Jambi (täsmennyssivu)
Jambi voi tarkoittaa seuraavia asioita:
Ylikiimingin koulu
Ylikiimingin koulu on Ylikiimingin kaupunginosassa Oulussa sijaitseva perusasteen 0.–9. vuosiluokkien yhtenäiskoulu. Se muodostettiin Ylikiimingin ja Oulun kuntaliitokseen liittyen yhdistämällä 1.–6 vuosiluokkien opetusta antava Kirkonkylän koulu ja 7.–9. vuosiluokkien Harjurinteen koulu. Koulun rehtorina toimii syksystä 2014 alkaen Arttu Parkkinen. Lukukaudella 2008–09, kuntaliitoksen aikaan, koulussa opiskeli 350 oppilasta.
Puritanismi
Historia ja vaikutus Yhdysvalloissa
thumb Vaikka puritanismi vaikuttikin vahvasti synnyinmaassaan Englannissa, sen tärkein kehitys on tapahtunut Yhdysvalloissa. Englannissa harjoitettu sortopolitiikka pakotti puritaanit lähtemään kotimaastaan ja asettumaan Yhdysvaltoihin. Puritanismista tulikin 1600-luvulla Amerikassa vahva uskonnollinen liike.
Gynaikeion
Miesten tilaa kutsuttiin vastaavasti nimellä andron.
Soijapapu
Maailman soijasadosta vuonna 2015 oli 83 prosenttia geenimuunneltua, mutta vuonna 2016 määrä oli laskenut 78 prosenttiin. Elintarvikkeen pakkauksessa on oltava EU:n säädösten mukaan merkintä ”muuntogeeninen” tai ”valmistettu muuntogeenisestä soijasta”, jos muuntogeenisen ainesosan osuus ylittää 0,9 prosentin raja-arvon.
Ravintoarvot
Soijapohjaisia tuotteita käytetään kasvisruokavaliossa usein eläinkunnan tuotteiden korvaajina. Soijassa on muita papuja huomattavasti enemmän rasvaa ja proteiinia. Soijapavun rasvapitoisuus on 18 prosenttia ja proteiinipitoisuus 36 prosenttia, kuidun osuus on 16 prosenttia. Soijaproteiini sisältää kaikkia ihmiselle välttämättömiä aminohappoja, mikä tekee siitä täysipainoisen proteiininlähteen.
Viljely
Soijapavulla on hernekasveille tyypillinen symbioottinen typensidonta. Soijapavun viljelyä on kokeiltu Suomessa. Vuonna 2017 viljelyala oli 2,5 hehtaaria. Ruotsissa lämpimillä alueilla soijapavun viljelyala olisi mahdollista kasvattaa 8 000–9 000 hehtaariin, mutta tuontirehun saatavuus ja hinta eivät ole ohjanneet siihen.
Terveysvaikutukset
Soijan kasviestrogeenit eivät vaikuta miehiin naishormonien tavoin toisin kuin joskus on esitetty.
Tanttala
Janakkalan keskustaan Turenkiin on Tanttalasta matkaa 10 kilometriä. Kylän rajalla on Puujoki, joka toimii Hausjärven ja Janakkalan kunnanrajana.
Robert Menasse
Elämäkerta
Menassen esikoisromaani Sinnliche Gewissheit (1988) on puolittain omaelämäkerrallinen kertomus itävaltalaisesta, joka asuu maanpakolaisena Brasiliassa. Kirjallisuuslehti Literatur und Kritik julkaisi Menassen ensimmäisen runon ("Kopfwehmut") vuonna 1989. Hänen myöhempiä romaanejaan ovat Selige Zeiten, brüchige Welt (1991), Schubumkehr (1995) ja Die Vertreibung aus der Hölle (2001).
The Prestige
The Prestige on vuonna 2006 ensi-iltansa saanut jännityselokuva, joka kertoo kahden taikurin välisestä mittelöstä. Elokuvan ohjasi Christopher Nolan. Elokuvasovituksen käsikirjoituksen loivat Christopher ja Jonathan Nolan Christopher Priestin saman nimisen romaanin pohjalta.
Vilhelm Moerbekelainen
Elämä ja työt
Vilhelm oli alkujaan flaamilainen. Hän kuului dominikaaniseen sääntökuntaan. Lopulta hänestä tuli Kreikassa sijaitsevan Korintin latinankielinen piispa. Tehtävä ei ollut helppo. Hän kävi älyllisiä keskusteluja muun muassa Tuomas Akvinolaisen, matemaatikko Johannes Campanuksen, puolalaisen luonnontieteilijän ja lääkärin Witelon ja tähtitieteilijä Henri Bate Mechliniläisen kanssa. Viimeksi mainittu omisti Vilhelmille tutkielmansa astrolabeista.
Sidney Holland
Sidney George Holland (18. lokakuuta 1893 – 5. elokuuta 1961) oli Uuden-Seelannin 25. pääministeri vuosina 1949–1957.
Trehaloosi
Trehaloosi on osmolyytti eli pitää yllä solujen vesitasapainoa. Monet kasvit ja hiivat tuottavat trehaloosia joutuessaan kuivumisen tai kylmettymisen vaaraan, ja kestävät näin vaikeita olosuhteita. Siirtogeenitekniikalla etsitään menetelmiä trehaloosin tuottamiseksi kasviksissa, jotta näille kehittyisi suoja nahistumista vastaan.
Catalanin otaksuma
Todistushahmotelma
Lause 3: On voimassa p< 4q^2 ja q<4p^2.
Stefan Read
Maailmancupin osakilpailuissa Read on sijoittunut pisteille eli 30 parhaan joukkoon kahdesti alkuvuonna 2006 ja kahdesti alkuvuonna 2007.
Jaime Paz Zamora
Paz Zamora oli 1971 perustamassa sosiaalidemokraattista vasemmistolaista vallankumouksellista liikettä (Movimiento de Izquierda Revolucionaria, MIR). MIRin perustivat kristillisdemokraattisen puolueen vasemmistofaktio ja kansallisvallankumouksellisesta liikkeesta (MNR) irronnut radiaali opiskelijasiipi. Puoluetta johti Hernán Siles Zuazo.
Eurystheus
Heran ja Zeuksen kamppaillessa siitä, kumman sankari voittaisi jäljellä olevat ja vanhaa järjestystä edustavat hirviöt ja tekisi Olympoksen jumalien valtakauden mahdolliseksi, oli Eurystheus Heran ehdokas ja Herakles – vaikka nimi viittaakin siihen, että jossakin vaiheessa myytin luomista hänet olisi ajateltu yhdistää Heraan – Zeuksen ehdokas. Tapahtumien näyttämöksi nousevat Herakleen urotyöt, jotka Eurystheus säätää Herakleen suoritettaviksi. Urotyöt on suoritettava rangaistukseksi Herakleen murhattua oman perheensä hulluudenpuuskassa – jonka tosin Hera häneen lähetti; lisäksi enemmän inhimilliseksi kuin myyttiseksi motivaatioksi jää se, että nämä suvut ovat kilpailleet keskenään Mykenen valtaistuimesta. Yhtä kaikki, jokainen Herakleen kahdentoista tehtävän vastustajista on jotenkin kytköksissä Heraan.
Amatsonien kuningattaren Hippolyten vyön hakeminen oli Herakleen yhdeksäs tehtävä. Tämä tehtävä oli Eurystheuksen tyttären Admeten pyyntö.
Verisurman saaneiden vainajala
Verisurman saaneiden vainajala on monissa uskomusperinteissä kuolleiden maa tai kotipaikka, vainajala, joka on tarkoitettu taistelussa kuolleille tai teräasein tapetuille. Termi on peräisin kolttasaamelaisten mytologiasta ja suomennettu koltansaamesta. Yleisessä merkityksessä sitä on käyttänyt ainakin Martti Haavio.
Anapesti
Kaava
Anapestissä runojalka ja metron ovat poikkeuksellisesti eri pituisia. Anapestijalka muodostuu kahdesta lyhyestä (, brevis) ja yhdestä pitkästä (, longum) tavusta:
Anapestimittoja
Anapestinen dimetri (and) eli anapestinen kvaternaari (an4)
Lyydiläiset
Omankielinen kirjallisuus
Pyrkimyksiä oman kulttuurin tunnetuksi tekemiseksi ja siirtämiseksi nuorille on kuitenkin tehty. Vuonna 1993 julkaistiin Petroskoissa ensimmäinen lyydinkielinen kaunokirjallinen teos, Miikul Pahomovin Tuohuz ikkunas (Tuohus ikkunalla). Myös muita kirjoja on painettu. Vuonna 1995 valmistui ensimmäinen Lidja Potašovan ja Pahomovin yhteistyönä laatima aapinen, mutta julkaisuvaikeuksien tähden se julkaistiin vasta vuonna 2003. Teos pohjautuu vuonna 1991 julkaistuun vepsän kielen aapiseen, ja sen nimi on ABC-kird’. Sen ja muidenkin harvojen olemassa olevien suppeiden oppimateriaalien käyttöönotto kangertelee. Lyydin kielestä on lisäksi olemassa tutkimuksia ja kielinäytteitä, mutta niitä ei ole saatu julkaistua. Pienessä Kuujärven koulussa on opetettu lyydin kieltä vapaaehtoisena oppiaineena.
Lyydiläinen Seura ry (Lüüdilaine Siebr)
Lisäksi Karjalassa toimii lyydiläisyhdistyksiä. Niiden toiminta keskittyy Kuujärvelle, Pyhäjärvelle, Petroskoihin ja Kentjärvelle. Muuten lyydiläisten kulttuuria on pitänyt yllä Pitk Randaane -perinneryhmä, josta on käytetty myös kirjoitusasuja Pit´k randaane ja Pitk’randaaset. Vuonna 2003 Lyydiläinen Seura järjesti yhdessä Maailman musiikin keskuksen kanssa lyydiläisen musiikin tallennusmatkan Joensuun kylään, jossa tarkoituksena oli tallentaa yhtyeen musiikkia. Tallenteen pohjalta julkaistiin myöhemmin CD ja laulukirja, Pajod. Alun perin 16-jäseninen kuoro koostui tuolloin 12 naisjäsenestä, joista valtaosa oli syntynyt 1920-luvulla. Perinteinen lyydiläisten musiikki käsittää kuorolaulun ohella myös haitarimusiikkia.
Kreikkalainen stadion
pienoiskuva|upright=1.1|Uudelleenrakennettu [[Panathinaïkó-stadion|Panateenalainen stadion Ateenassa.]] Stadion oli antiikin kreikkalaisessa arkkitehtuurissa kehittynyt rakennustyyppi, jota käytettiin juoksu-urheiluun ja muihin urheilulajeihin.
Nurminen Logistics
Keskittyminen logistiikkaan
250px|thumb|Nurminen Logisticsin pääkonttori sijaitsee [[Vuosaaren sataman alueella yhtiön logistiikkakeskuksen yhteydessä. ]] Liiketoiminnassaan John Nurminen alkoi keskittyä logistikkaan 1990-luvun alusta alkaen. Matkatoimisto Kalevan Nurminen myi Kohdematkat Oy:lle vuonna 2001, ja jo aiemmin vuonna 1995 Nurminen oli myynyt perinteisen kuljetus- ja huolintatoimintansa ASG:lle. Yritysostoja Nurminen toteutti hankkimalla vuonna 2001 Huolintakeskuksen liiketoiminnat ja vuonna 2002 Atlans Oy:n. Vuoden 2003 aikana yhtiön toiminnot järjestettiin yhden nimen alle ja Nurminen luopui muutto- ja näyttelytoiminnoista sekä perävaunujen korjauspalveluista. John Nurmisen strategiaksi määriteltiin tuolloin orgaanisesti ja yritysostoin tapahtuva kasvu Itämeren alueella, mihin liittyen yhtiö alkoi investoida erityisesti Baltian- ja Venäjän-toimintojen kehittämiseen.
Kreikkalainen stadion
Arkkitehtuuri
Koska jalka oli eri puolilla Kreikkaa eri pituinen, stadioneiden pituudet vaihtelivat Delfoin stadionin 177 metristä Olympian stadionin 192 metriin. Juoksurata oli tiivistettyä maata, ja sen toiseen päähän oli merkitty lähtöviiva ja toiseen maaliviiva. Olympian stadionissa maaliviiva oli tehty ainakin myöhemmässä vaiheessa kivestä. Ajan kuluessa kehittyivät erilaiset lähetyslaitteistot. Eräs tunnettu esimerkki on Nemean stadionin lähetysjärjestelmä (hyspleks), jolla tuomari saattoi lähettää kaikki juoksijat matkaan samanaikaisesti. Se koostui juoksuradat erottavista pylväistä ja köydestä. Diaulosta ja muita useamman stadionin juoksuja varten lähtöviivalla saattoi olla kääntymispaikat (kamptēr). Juoksuradan sivuilla saattoi olla merkkejä, jotka ilmoittivat matkan pituutta. Esimerkiksi Nemean stadionin sivussa oli merkit aina 100 jalan välein.
Nurminen Logistics
Keskittyminen logistiikkaan
Toukokuussa 2020 Vauraste irtisanoutui toimitusjohtajan tehtävästä.
Hernán Siles Zuazo
Silesin ja Paz Estenssoron välit katkesivat 1964 presidentin pyrkimykseen sallia uudelleenvalinta. Hän tuki alun perin kenraalien René Barrientos ja Alfredo Ovando MNR:n vastaista vallankaappausta marraskuussa 1964, mutta katui pian päätöstään kenraalien manipuloidessa vaalituloksia ja nostaessa itsensä valtaan. Siles Zuazo oli maanpaossa 1964–1978. Vuonna 1971 Siles vastusti kenraali Hugo Banzerin vallankaappausta, jota Paz puolestaan tuki.
Sovetskaja Belorussija
Sovetskaja Belorussija on valkovenäläinen  päivittäin ilmestyvä venäjänkielinen sanomalehti. Se on hallituksen pää-äänenkannattaja. Se on toinen maan kahdesta suuresta sanomalehdestä valkovenäjänkielisen Respublikan ohella. Lehden päätoimittaja on Pavel Jakubovitš, jonka presidentti Lukašenka nimitti tehtäväänsä vuonna 1995.
Windows Mail
Windows Mail uudisti merkittävästi Outlook Express -ohjelmaa lisäämällä siihen muun muassa nopeamman sähköpostin haun, phishing-suodattimet ja roskapostisuodattimet. Toisaalta myös joitakin ominaisuuksia poistettiin, kuten esimerkiksi pikaviestien lähettäminen.
Ympyräliike
thumb|Ympyräliikkeessä vaikuttava voima ja sen aiheuttama radan kaareutuminen. Ympyräliikkeessä oleva kappale liikkuu ympyrän muotoisella radalla. Ympyräliike on käyräviivaisen liikkeen erikoistapaus.
Yhdysvaltain Grand Prix 2002
Yhdysvaltain Grand Prix 2002 oli Formula 1 -sarjan osakilpailu, joka ajettiin 29. syyskuuta 2002 Indianapolisin moottoriradalla Yhdysvalloissa. Kilpailun voitti Ferrarilla ajanut Rubens Barrichello, jolle voitto oli kauden neljäs. Kilpailu muistetaan erityisesti viimeisestä kierroksesta, kun kilpailua johtanut Michael Schumacher halusi näyttävämmän lopputuloksen tallin kaksoisvoitolle hidastamalla vauhtiaan pääsuoralla, jolloin toisena ajanut Rubens Barrichello ohitti hänet ennen maaliviivaa.
Ympyräliike
Keskeiskiihtyvyyden lisäksi ympyräliikkeessä olevalla kappaleella voi olla myös tangenttikiihtyvyyttä, jolloin sen pyörimisnopeus, kulmanopeus ei ole vakio. Ympyräliikkeen kulmanopeuteen liittyvillä suureilla ja yhtälöillä on vastaavuudet suoran liikkeen yhtälöille.
Kauhtana
Kauhtana on pitkä itäeurooppalaistyylinen päällystakki, päällysviitta. Suomessa kauhtanaa pidetään venäläisten ja muiden itäisempien kansojen vaatteena, ja sana onkin lainaa venäjästä. Sana on tullut venäjään turkin kielestä ja turkkiin se on lainattu persiasta. Kauhtana on ollut tunnusomainen esimerkiksi kasakoille ja puna-armeijan sotilaille.
Matti Unkuri
Unkurin Siperiaan Bugenen kylään rakentama, sieltä Finyn kylään siirretty talo tuotiin Suomeen Siirtolaisuusmuseoon EU:n rahoitustuella.
Miikka Kiprusoff
Miikka Sakari Kiprusoff (oik. Kiprusov, s. 26. lokakuuta 1976 Turku) on suomalainen uransa päättänyt jääkiekkomaalivahti. Hän aloitti jääkiekon Turun Palloseurassa ja saavutti seuraa edustaessaan kaksi Suomen mestaruutta, jonka jälkeen hän siirtyi Pohjois-Amerikkaan NHL-seura San Jose Sharksin organisaatioon.
Kaudet 2006–2009
Syksyllä 2007, ennen NHL-kauden 2007–2008 alkua, Kiprusoff teki Calgary Flamesin kanssa kuuden vuoden jatkosopimuksen. Uuden sopimuksen myötä Kiprusoffin vuosiansiot olivat keskimäärin 6 miljoonaa dollaria kaudelta. Kaudeksi 2007–2008 Calgaryn uudeksi päävalmentajaksi tuli Mike Keenan. Keenan oli tunnettu lyhyestä pinnastaan maalivahtien kanssa, ja hän usein vaihtoikin maalivahtia kesken ottelun nopeasti. Lisäksi Keenanilla oli ollut erinäisiä kahnauksia maalivahtien kanssa vuosien saatosta, ja huonosta kohtelustaan maalivahteja kohtaan Keenan olikin saanut medialta lempinimen ”Kapteeni Koukku”. Kiprusoffin taso laskikin hieman Keenanin valmennuksessa edelliskaudesta, sillä torjuntaprosentti putosi 90,6:een. Keenanilta kuitenkin riitti kovaa luottoa Kiprusoffiin, ja ”Kipper” pelasikin peräti 76 runkosarjaottelua Flamesin maalilla kaudella 2007–2008. Calgary selvitti jälleen tiensä pudotuspeleihin mutta putosi jälleen kerran jo ensimmäisellä kierroksella niukasti, sillä jatkopaikka jäi vain voiton päähän.
Vaikea kausi 2010–2011 ja paluu huipulle kaudella 2011–2012
Kaudella 2010–11 Kiprusoffin otteet vaihtelivat suuresti. Hänen torjuntaprosenttinsa putosi välillä jopa alle 88:aan, ja ensimmäistä kertaa Calgary-legenda Kiprusoffin uralla omat fanit buuasivat hänelle Calgaryn kotihallissa. Loppukaudesta Kiprusoff kuitenkin selätti vaikeudet ja pelasi runkosarjan lopun todella hyvin. Hän nosti torjuntaprosenttinsa 90,6:een, muttei enää onnistunut torjumaan Calgarya pudotuspeleihin.
Kimberley
Kimberley voi viitata seuraaviin maantieteellisiin alueihin:
Muita merkityksiä ovat:
Miikka Kiprusoff
A-maajoukkue
Vuoden 2001 MM-kisoissakin Kiprusoff oli mukana kokoonpanossa, mutta suurimman torjuntavastuun päävalmentaja Hannu Aravirta antoi Pasi Nurmiselle. Suomi voitti kisoista jälleen MM-hopeaa, hävittyään finaalin jälleen Tšekille. Kiprusoff pelasi kisoissa kolme ottelua, torjuntaprosentilla 88,9 %.
Abu Bakr al-Baghdadi
Abu Bakrin menneisyydestä tiedetään vain vähän varmaa. Hänestä tunnetaan vain kaksi varmennettua valokuvaa, ja hänen kerrotaan naamioituvan tavatessaan vankeja. Ulkopuoliset eivät tienneet hänen olinpaikkaansa.
Kine Beate Bjørnås
Kine Beate Bjørnås (s. 12. toukokuuta 1980 Levanger) on norjalainen maastohiihtäjä.
Caisa
Elannon kortteli (2018–)
Vuodesta 2018 lähtien Caisa on toiminut Elannon korttelissa, Leipätehtaan vanhoissa tiloissa. Syyskuussa siellä alkoi toimia Aalto-yliopiston taiteiden ja suunnittelun korkeakoulun opiskelijoiden omistama elokuvateatteri Kino Sheryl, joka oli aiemmiin toiminut Helsingin Arabianrannassa. Elokuvia näytettiin Kuvataideakatemian entisessä auditoriossa, jota kulttuurikeskus hyödynsi myös omassa toiminnassaan.
Positiivi (kuva)
Positiivi on kuvan, esimerkiksi valokuvan tai elokuvan valmistuksessa tehtävä valmiskappale, jossa valoisuus ja myös värit ovat lopullisessa muodossaan. Positiivin valmistamiseksi käytetään useissa menetelmissä negatiivia.
National Democratic Institute
National Democratic Institute (NDI) on Yhdysvaltain demokraatteja lähellä oleva yhdysvaltalainen järjestö, joka pyrkii hankkeillaan demokratisoimiseen. Vuonna 1983 perustettu järjestö tukee demokraattisten instituutioiden vahvistamista 50 maassa. NDI:n mukaan se perustaa ja vahvistaa poliittisia ja kansalaisjärjestöjä, turvaa vaaleja, edistää kansalaisten osallistumista sekä avoimuutta ja vastuullisuutta hallinnossa. Järjestön puheenjohtajana toimii Bill Clintonin presidenttikaudella Yhdysvaltain ulkoministerinä toiminut Madeleine Albright.
23. elokuuta 2017 Kambodžan ulkoministeri Prak Sokhonn ilmoitti ilman etukäteisvaroitusta, että kaikkien NDI:n palveluksessa olevien ulkomaalaisten on poistuttava maasta, koska järjestön toiminta lopetetaan Kambodžassa. Kambodžan hallinnon mukaan järjestö toimii laittomasti, koska sitä ei ole rekisteröity. Hallitus on alkanut vaikeuttaa muidenkin toimintaansa kyseenalaistavien viestimien ja kansalaisjärjestöjen toimintaa ennen vuoden 2018 eduskuntavaaleja.
Helsingin vaakuna
Vaakunan historiaa
Nykyisen ulkoasun suunnitteli heraldikko A. W. Rancken vuonna 1951, jolloin myös sen heraldinen selitys vahvistettiin.
Tord Asle Gjerdalen
Gjerdalen kuului Norjan joukkueeseen vuoden 2006 Torinon olympialaisissa. Siellä hän oli vapaan tyylin 50 kilometrillä 15. ja takaa-ajossa 18:s. Tour de Skillä 2007–2008 hän hiihti neljänneksi. Oslon MM-kilpailuissa 2011 hän saavutti pronssia 50 kilometrin vapaan hiihtotavan kilpailussa sekä hiihti kolmannen osuuden Norjan voittaessa viestin maailmanmestaruuden. Val di Fiemmen MM-kilpailuissa 2013 hän sai pronssia 15 kilometrin vapaan hiihtotavan kilpailussa. Viestistä hän voitti kultaa Norjan joukkueen kanssa. 50 kilometrillä hän oli kuudes.
Adolphe Guillaume Vorderman
Elämäkerta
Vorderman jatkoi beriberitutkimuksia, jotka oli aloittanut hänen maanmiehensä Christiaan Eijkman, joka kuitenkin joutui sairauden takia palaamaan kotimaahansa. Eijkmanin mielestä beriberin syynä saattaisi olla jokin ominaisuus riisissä. Vorderman lähti tästä oletuksesta ja kävi joissakin Jaavan vankiloissa tutkimassa vangeille annetun riisin laatua ja ominaisuuksia. Hän havaitsi, että joissakin vankiloissa riisi oli kuorittua eli kiillotettua, toisissa kuorimatonta, ja hän järjesti perusteellisen tutkimuksen. Hän kävi noin sadassa jaavalaisessa vankilassa, otti näytteitä riisiannoksista ja tutki vankiloiden sairauskertomuksia. Toimintansa hän piti salassa, jotteivät kiinalaiset riisikauppiaat olisi muuttaneet riisin myyntitapoja saatuaan tietää tutkimuksesta.
Vorderman havaitsi, että vankiloissa, joissa vangit söivät kiillotettua riisiä, joka 39. vanki sairastui beriberiin, kun taas vankiloissa, joissa riisi tarjottiin kuorimattomana, vain joka tuhannes vanki sairastui beriberiin. Hän myös osoitti, että vankiloiden hygieniatasolla tai muilla seikoilla ei ollut vaikutusta tulokseen. Myöhemmin muut tutkijat, kuten Gerrit Grijns, perehtyivät aiheeseen syvemmin ja löysivät vitamiinit. Beriberin aiheuttajaksi havaittiin riisin kuoriosaan sisältyvän B1-vitamiinin, tiamiinin, puute ravinnossa.
The English School
Opintomatkat ja kerhot
6. luokan oppilaat tekevät opintomatkan Englantiin. Toinen mainittavampi aktiviteetti on shakkikerho: tässä lajissa koulu on ollut Suomen kouluista parhain luokkien 1-9 tasolla vuosina 2010-2013. Vuonna 2013 Englantilaisen koulun lukio voitti Suomalais-Brittiläisten yhdistysten keskusjärjestön englanninkielisen väittelykilpailun.
Abdelhak Ben Chikha
Valmennusura
Ben Chikha toimi muutaman vuoden kotimaassaan CR Belouizdadin joukkueen tehtävissä. Hänen aikanaan joukkue voitti kerran Algerian-mestaruuden ja liigacupin. Sittemmin hän siirtyi valmentamaan Algerian alle 21-vuotiaiden maajoukkuetta. Ben Chikha ei kuitenkaan jatkanut tehtävässään sopimuksensa päätyttyä 15. toukokuuta 2005. Maa joutui etsimään etsimään hänen korvaajaa kuukautta myöhempiin alkaneisiin Välimeren kisoihin.
Ben Chikha siirtyi MC Algerin päävalmentjaksi, mutta erosi pian tehtävistään 5. lokakuuta 2011, kun joukkue hävisi kuukautta aiemmin Afrikan Mestarien liigan lohkovaiheessa Espérancelle maalein 4–0.
Werner Heisenberg
Werner Karl Heisenberg (5. joulukuuta 1901 Würzburg, Saksan keisarikunta – 1. helmikuuta 1976 München, Länsi-Saksa) oli saksalainen fyysikko ja nobelisti, yksi kvanttimekaniikan kehittäjistä. Hän oli yksi merkittävimmistä 1900-luvulla tapahtuneeseen fysiikan käsityksien mullistukseen vaikuttaneista tutkijoista, erityisesti kehittämänsä epätarkkuusperiaatteen myötä. Heisenberg oli natsi-Saksan ydinenergiaohjelman johtaja, vaikka hänen työnsä luonne tässä ominaisuudessa on kiistanalainen.
Epätarkkuusperiaate ja Nobel
Heisenberg sai vuoden 1932 Nobelin fysiikanpalkinnon kvanttimekaniikan kehittämisestä. Palkinto myönnettiin hänelle vasta marraskuussa 1933 samalla kuin julkistettiin myös vuoden 1933 palkinnon saajat.
Tupolevin veljekset
Reini pyysi televisiossa korttia anteeksi, mutta muut kortin allekirjoittajat eivät tulleet julkisuuteen. Kortista noussut kohu vauhditti osaltaan keskustelua sukupuolten välisestä tasa-arvosta ja naisten asemasta työmarkkinoilla.
Juan Manuel Gálvez
Politiikkaan Gálvez siirtyi 1924, jolloin hänet valittiin kansalliskongressiin. Hän oli Vicente Tostan hallinnossa sisä- ja oikeusministerinä 1924–1925 ja Miguel Paz Barahona hallinnossa sisäministerinä 1925–1929. Tiburcio Carías Andinon aikana Gálvez toimi sota-, laivasto- ja ilmavoimaministerinä 1933–1948.
Johannes II
Johannes II (470 – 8. toukokuuta 535), syntymänimeltään Mercurius, oli paavina 2. tammikuuta 533 – 8. toukokuuta 535. Hän oli ensimmäinen, joka paaviksi vihkimisensä yhteydessä otti uuden nimen, sillä hänen syntymänimensä kunnioitti pakanallista jumalaa, Mercuriusta.
Insomnium
Insomnium on Joensuussa vuonna 1997 perustettu melodinen death metal -yhtye. Se on julkaissut yhdeksän studioalbumia, joista Winter’s Gate (2016), Heart Like a Grave (2019) ja Anno 1696 (2023) sijoittuivat Suomen albumilistan ensimmäiseksi. Insomnium levytti aluksi Candlelight Recordsille, ja vuodesta 2010 alkaen sen levy-yhtiö on ollut Century Media Records. Yhtyeen muodostavat (2021) perustajajäsenet kitaristi-laulaja Ville Friman, rumpali Markus Hirvonen ja laulaja-bassokitaristi Niilo Sevänen sekä kitaristi Markus Vanhala ja kitaristi-laulaja Jani Liimatainen.
Siirtyminen Century Medialle
pienoiskuva|[[Markus Vanhala liittyi yhtyeeseen vuonna 2011.]]
Listaykköseksi Winter’s Gatellä ja Heart Like a Gravellä
Heinäkuussa 2019 Insomnium vahvisti Liimataisen aseman yhtyeen virallisena jäsenenä. Yliopisto-opettajana Yorkissa toimiva Friman jatkaa laulunkirjoittajana ja liittyy livekokoonpanoon ehtiessään. Yhtye esiintyi ensimmäistä kertaa kolmella kitaristilla 20. heinäkuuta Laukaan John Smith Rock Festivalissa. Samalla yhtye juhlisti 10-vuotiasta Across the Dark -albumia esittämällä sen kokonaisuudessaan.
Inarin vaakuna
thumb|150px|Inarin vaakuna Inarin vaakuna on Inarin kunnan tunnus, joka on saanut aiheensa vanhasta pitäjänsinetistä. Sinetissä kuvatut poro ja kala liittyvät vaakunassa yhteen poronsarvisena kalana.
Aude Rikas
thumb|300px|[[Johannes Messenius|Messeniuksen Kajaanin linnan vankilassa vuosina 1616-1636 kirjoitettu teos kuvasi Ruotsin historiaa ja sen mytologisia kuninkaita.]] Aude Rikas (Altus, Auð) on skandinaavisen mytologian hahmo, jonka mainitsee ainoastaan Snorri Sturluson. Aude esiintyy proosa-Eddassa, jossa hänet nimetään Nóttin ja Naglfarin pojaksi ja Heimskringlassa jossa hän on Ruotsin myyttisen Visbur-kuninkaan naineen naisen isä Finnlandissa (Suomessa tai lappalaisten maassa). Tarinan mukaan Visbur kuitenkin erosi vaimostaan ja otti uuden. Visburin lapsia olivat Gisle ja Ond, jotka muuttivat Auden tyttären mukana takaisin isoisänsä luokse ja jatkoivat isoisänsä valtakuntaa. Auden tytär kirosi myöhemmin Visburin uuden pojan Donaldin huono-onniseksi.
Randy Jackson
Jackson on levyttänyt paljon ja esiintynyt monien huipputähtien, kuten Celine Dionin, Mariah Careyn, Madonnan, Elton Johnin, Blue Öyster Cultin, Bostonin, Jon Bon Jovin, Steve Lukatherin, Michael Boltonin, Billy Cobhamin, Bob Dylanin, Aretha Franklinin, Herbie Hancockin, Billy Joelin, George Michaelin, Stevie Nicksin, Bruce Springsteenin, Roger Watersin ja Whitney Houstonin kanssa. Vuodesta 2002 hän on toiminut tuomarina kykyjenetsintäohjelmassa American Idol.
Apollo 4
thumb|Apollo 4 laukaisu. Apollo 4 oli Apollo-avaruusohjelman miehittämätön lento. Se oli ensimmäinen, jossa käytettiin Saturn V -kantorakettia.
Ben Bernanke
Ura
Bernanke oli Federal Reserve Systemin hallituksen jäsen vuosina 2002–2005 ja vuosina 2006–2010 sen puheenjohtaja. Vuosina 2005–2006 hän toimi Yhdysvaltain presidenttiä taloudellisissa kysymyksissä avustavan CEA:n (Council of Economic Advisers) puheenjohtajana. Joulukuussa 2009 aikakauslehti Time valitsi Bernanken vuoden henkilöksi. Perusteena oli hänen toimintansa taantuman aikana.
Livonsaari
Saarella järjestetään useita kesätapahtumia. Livonsaari-päivä ja savukalamarkkinat pidettiin vuoden 2010 kesäkuussa 19. kerran. Tapahtumassa valitaan Vuoden Savustaja. Teersalossa järjestetään Salakuljettajan yö, Velkuapäivät ja Muinaistulien yö.
Herttua-apina
Ravinto
Herttua-apina syö pelkästään kasvisravintoa.
Tampereen vaakuna
Vanha vaakuna
Vanhan vaakunan heraldista selitystä ei ole säilynyt tai sitä ei ole koskaan tehty. Siinä on kuitenkin teemoina ristikkäiset vasara ja Merkuriuksen sauva, jotka symboloivat teollisuutta ja kauppaa, Tampereen kaupungin nimen alkukirjain "T" , sekä koski joka symboloi mitä ilmeisimmin Tammerkoskea. Vanha vaakuna vaihdettiin uuteen, Olof Eriksson suunnittelemaan vaakunaan 1960 lähinnä kahdesta syystä; vaakuna oli heraldisesti heikko, ja sen lukuisat värit tekivät sen käyttämisestä ongelmallista painotöissä. Uusi vaakuna pohjautui vanhaan, mutta otti huomioon heraldiset säännöt. Uuden vaakunan värit poimittiin Satakunnan ja Hämeen maakuntavaakunoista.
Margot Loyola
thumb|Margot Loyola vuonna 2013. Ana Margot Loyola Palacios (15. syyskuuta 1918 Linares - 3. elokuuta 2015 ) oli chileläinen kansanlaulaja sekä Latinalaisen Amerikan perinnemusiikin ja -tanssin tutkija ja kerääjä. Hän opiskeli pianonsoittoa ja laulua kansallisessa konservatoriossa. Hänestä tuli vuonna 1972 Chilen yliopiston professori, ja hän on lisäksi Valparaíson katolilaisen yliopiston emeritusprofessori. Hänelle myönnettiin vuonna 1994 Chilen kansallinen taidepalkinto ja vuonna 2001 Premio a lo Chileno.
Port Moresby
Talous ja elinkeinoelämä
Kaupungissa on vuonna 1966 perustettu yliopisto, tärkeä satama ja Jacksonsin kansainvälinen lentoasema, joka on maan vilkkain. Teollisuudenaloista merkittävimmät ovat elintarvikkeiden, koneiden ja rakennusaineiden valmistus. Kaupungin tärkeimmät vientituotteet ovat kumi, kulta ja kopra.
Trudy Marshall
Marshallilla oli aktiivinen elokuvaura 1940-luvulla, mutta 1950-luvulta eteenpäin hänen esiintymisensä olivat varsin satunnaisia. Näyttelijä kuoli keuhkosyöpään.
Hermann Einstein
Elämä
14-vuotiaana Hermann Einstein alkoi käydä reaalikoulua osavaltion pääkaupungissa Stuttgartissa. Einstein tunsi voimakasta vetoa matematiikkaan, mutta perheen taloudellisen tilan takia hän päätti ryhtyä kauppiaaksi ja opiskeli oppisopimuksella Stuttgartissa. Einstein päätti opiskelunsa reaalitutkintoon, joka mahdollisti tuolloin pääsyn ylempään säätyyn. Normaalin kolmivuotisen asepalveluksen sijasta reaalitutkinto oikeutti vain yhden vuoden pituiseen asepalvelukseen upseerikokelaana. Hermann Einsteinilla oli mahdollisuus ylentyä reservin upseeriksi, jos hän olisi käynyt kahdessa sotaharjoituksessa. Einstein ei kuitenkaan mennyt ja säästi paikallisen armeijan päänvaivalta, sillä tuolloin ei olisi ylennetty juutalaista upseeriksi kovinkaan mielellään.
Kuntaliitos Suomessa
Historiaa
Suomen ensimmäinen kokonaisen kunnan liittäminen toiseen kuntaan tapahtui vuoden 1934 alussa, jolloin Kyyrölä liitettiin Muolaaseen, ja pian sota-ajan jälkeen 1940-luvulla tehtiin muutamia kokokuntaliitoksia, joista pääosa tapahtui vuoden 1946 alussa, mm. Helsingin alueen moninkertaistanut Helsingin suuri alueliitos, joka tosin oli samalla osakuntaliitos: Helsinkiin liitettiin Huopalahden, Kulosaaren ja Oulunkylän kunnat sekä Haagan kauppala kokonaan ja lisäksi suuri osa Helsingin maalaiskunnasta eli nykyisestä Vantaasta.
Kunta- ja palvelurakenneuudistus
Vuonna 2009 toteutetuissa 32 kuntaliitoksessa oli mukana 99 kuntaa ja kuntien määrä väheni 67:llä. Vuoden 2010 neljässä kuntaliitoksessa oli mukana kymmenen kuntaa ja kuntien luku väheni kuudella. Vuonna 2011 toteutui kuusi kuntaliitosta, joissa oli mukana kaksitoista kuntaa ja kuntien luku väheni kuudella. Vuonna 2013 toteutui kymmenen kuntaliitosta ja kuntien määrä väheni kuudellatoista. Vuoden 2012 loppuun mennessä toteutettu Kunta- ja palvelurakenneuudistus vauhditti kuntaliitoskehitystä.
Jorma Huuhtanen
Jorma Kalevi Huuhtanen (s. 26. marraskuuta 1945 Soini) on suomalainen poliitikko, lääkäri ja Kansaneläkelaitoksen (Kela) entinen pääjohtaja. Ennen siirtymistään Kelaan hän toimi politiikassa keskustan kansanedustajana vuosina 1987–2000 sekä sosiaali- ja terveysministerinä vuosina 1992–1995. Ministeri Huuhtasesta tuli Eeva Kuuskosken luovuttua tehtävästä kesken kauden. Huuhtanen luopui kansanedustajan paikastaan syyskuussa 2000 siirryttyään Kelan pääjohtajaksi. Hänen tilalleen eduskuntaan nousi Markku Rossi.
Huuhtanen jäi eläkkeelle Kelan pääjohtajan toimesta syksyllä 2010.
Kristina Carlson
Elämä ja ura
Carlson oli vuosina 1976–1986 naimisissa sosiologian professori Risto Alapuron kanssa. Heillä on yksi poika.
Cops
Cops voi tarkoittaa ainakin seuraavia:
Kotlin (ohjelmointikieli)
Vuonna 2017 Google ilmoitti tukevansa Kotlin-kieltä Android-kehitysympäristössään ja toukokuussa 2019 Google ilmoitti, että Kotlin on Android-sovelluskehityksen suositeltu kieli.
Markovnikovin sääntö
Markovnikovin säännön mukaan positiivisesti varautunut reagenssin osa (elektrofiili) liittyy kaksoissidoksen siihen atomiin, jossa on enemmän vetyä, ja negatiivinen reagenssin osa (nukleofiili) vuorostaan siihen hiiliatomiin, jossa on vähemmän vetyä. Tällainen reaktio on regioselektiivinen.
Škoda 100
Mallisarjan korvasi vuonna 1976 esitelty Škoda 105/120 A-sarja. Coupén valmistus jatkui kuitenkin aina vuoteen 1980 asti.
Muunnelmat
Teknisesti mallit erosivat toisistaan seuraavasti:
MM-1
MM-1 kehitettiin Yhdysvalloissa, perustuen Yhdysvaltain poliisin ennen toista maailmansotaa käyttämään useamman laukauksen kyynelkaasurevolveriheittimeen. MM-1:n kömpelyyttä ja painoa kompensoi sen hyvinkin suuri tuhovoima, sillä heittimellä on mahdollista ampua kranaatteja jopa 30 laukausta minuutissa.
Kuolleen kukan nimi
Vuonna yksi ja kaksi
Ilmestyi 17. toukokuuta 2002. Sisältää Kuolleen kukan nimi -albumin sanoitukset, jotka puuttuivat varsinaisen albumin kansilehdestä.
Java-virtuaalikone
Tavukoodin ohjeet
JVM:llä on ohjeet seuraaville tehtäväryhmille:
Käännös JavaScriptiin
Johtavia kääntäjiä JVM-kielistä JavaScriptiin ovat Google Web Toolkit -työkaluihin kuuluva Java-JavaScript-kääntäjä, Clojurescript (Clojure), GrooScript (Apache Groovy), Scala.js (Scala) ja useat muut.
Blackmore’s Night
Yhtyeen ensimmäinen albumi Shadow of the Moon julkaistiin perustamisvuonna 1997. Albumi sai paljon huomiota, sillä Blackmoren musiikkityylin muuttaminen herätti mielenkiintoa faneissa ja yhtyeen muusikot olivat tunnettuja. Myöhemmin Blackmore’s Night on kuitenkin koonnut melkein täysin oman kuulijakuntansa.
Blackmore’s Night on esiintynyt Suomessa muutaman kerran.
Diskografia
Studioalbumit:
Kuka ampui johtajan?
Kuka ampui johtajan? (Who Shot Mr. Burns?) on Simpsonit-animaatiosarjan kaksiosainen jakso, rikosmysteeri, jossa salaperäinen henkilö ampuu johtaja Burnsia. Sen ensimmäinen osa esitettiin Yhdysvalloissa 6. tuotantokauden viimeisenä jaksona 21. toukokuuta 1995, ja katsojat jäivät kesän ajaksi pohtimaan murhamysteeriä. Toinen osa esitettiin 7. tuotantokauden ensimmäisenä jaksona 17. syyskuuta 1995. Idea oli avoimesti parodia televisiosarjasta Dallas, jonka päähenkilö J. R. Ewingin ampujaa katsojat olivat joutuneet arvuuttelemaan kesällä 1980 tuotantoyhtiön levittäessä mainoslausetta "Who shot J.R.?" (suom. 'Kuka ampui J.R.:n?').
Tarinan käsikirjoittivat Bill Oakley ja Josh Weinstein. Sen ohjasi David Mirkin, joka oli samalla myös sarjan vastaava tuottaja ja siten käsikirjoitustiimin johtaja. Se oli Simpsonien ensimmäinen ja pitkään ainoa kaksiosainen tarina. Jakson ”Kuka ampui johtajan, osa 2” ensiesitys sai Foxin laskelmien mukaan noin 46 miljoonaa katsojaa, ja oli siten Simpsonit-jaksoista katsotuin.
Juoni
Samaan aikaan Simpsoneiden talolla Simpsonin perhe miettii mysteeriä tietäen, että kaikilla kaupunkilaisilla oli syy ampua Burnsia, jopa heillä itsellään. Lisa kertaa kaikkien perheenjäsenten motiivit. Marge tietää jo kuka on pääepäilty: Waylon Smithers.
Seuraavaksi poliisit kuulustelevat talonmies Willietä, mutta käy pian ilmi että hänen olisi ollut mahdotonta vetää liipaisimestä, sillä hänellä olivat etusormet muusina liialliesta Space Invaders -pelin pelaamisesta. Moe otetaan kuulusteluun, mutta valheenpaljastimen avulla hänet todetaan syyttömäksi.
Vaihtoehtoiset loppuratkaisut
Jaksoon väitetään suunnitellun useita loppuja, jottei tieto varsinaisesta loppuratkaisusta vuotaisi julkisuuteen esimerkiksi animaattoreilta ja käsikirjoittajilta. Suurin osa kohtauksista ei sisältänyt muuta materiaalia kuin useita eri hahmoja ampumassa Burnsia: esimerkiksi Barney, Apu, Moe ja jopa Pukin pikku apuri esitettiin ampujina. Oli myös täysipitkä ja suunniteltu loppuratkaisu, jossa syyllinen olikin Smithers. Materiaali esitettiin jaksossa Menneitä muistellen (The Simpsons 138th Episode Spectacular).
Tieliikennelaki
Historiaa
Ensimmäisten autojen tullessa käyttöön Suomessa kaupungit antoivat 1900-luvun alkuvuosikymmenillä omien mahdollisuuksiensa mukaan autojen käyttöä koskevia järjestyssääntöjä. Helsingin kaupunki antoi 22. heinäkuuta 1907 ensimmäisen liikennejärjestyssäännön, jota uusittiin ja tarkennettiin huomattavasti vuonna 1911. Vastaavia järjestyssääntöjä antoivat muutkin kaupungit. Ensimmäinen itsenäisyyden aikainen liikennejärjestysasetus, joka määräsi, mitä ”ajajien on toisiaan vastaan tullessaan tai toistensa ohi ajaessaan varteenotettava”, annettiin 25. helmikuuta 1919. Asetuksessa määrättiin edellä ajava väistymään vasemmalle, mikä korjattiin oikeanpuoleiseksi asetuksen muutoksella vuonna 1921.
Vuoden 2020 tieliikennelaki
Uusi tieliikennelaki (729/2018) annettiin 10. elokuuta 2018, ja se tulee voimaan 1. kesäkuuta 2020. Keskeisenä asiana uudessa tieliikennelaissa ovat toisaalta jokaisen tienkäyttäjän velvollisuus ennakoida toisten tienkäyttäjien toimintaa ja sovittaa oma toimintansa sen mukaisesti vaaran ja vahingon välttämiseksi sekä toisaalta varautuminen liikenteen teknologiseen kehittymiseen kuten automaatioon ja tiedon hyödyntämisen tarpeisiin. Lain nojalla otetaan käyttöön rikesakon korvaava liikennevirhemaksu. Lisäksi teiden ja katujen varteen tulee kokonaan uusia liikennemerkkejä samalla kun joitakin vanhoja merkkejä poistuu. Uusia liikennemerkkejä ovat esimerkiksi nastarenkaiden käytön kieltävä ja vähimmäisnopeuden osoittava merkki. Vanhentuneet liikennemerkit poistetaan tai korvataan uuden tieliikennelain mukaisilla merkeillä kymmenen vuoden siirtymäajan kuluessa.
Viides luku: Liikennerikkomukset ja liikennevirhemaksu
Sisältää määritelmät eri tienkäyttäjien liikennerikkomuksista, joista voidaan määrätä liikennevirhemaksu.
Paolo Barilla
Ura
Barilla aloitti kilpa-autoilemisen 1970-luvun puolessavälissä ja voitti Italian karting-mestaruuden 100-kuutioisissa vuonna 1976. Vuonna 1980 hän osallistui Formula Fiat Abarth -sarjaan ja siirtyi seuraavaksi kaudeksi Formula 3 -sarjaan. Siinä hän voitti muutamia kilpailuja ja sijoittui Italian sarjan kauden loppupisteissä kolmanneksi. Vuodeksi 1982 hän siirtyi Formula 2 -sarjaan, jossa hän ajoi Minardilla. Vuosina 1983–1989 hän kilpaili urheiluautoilla. Hän voitti muun muassa Le Mansin 24 tunnin ajon vuonna 1985 Klaus Ludwigin ja John Winterin kanssa.
Veikko Pöysti
Maanalaista toimintaa pääkaupunkiseudulla
SKP:n paikallisten aktiivien salaisessa kokouksessa helsinkiläisessä yksityisasunnossa kesällä 1941 Veikko Pöysti selosti tovereilleen omaa rooliaan puolueen toiminnassa: ”''En pyydä teiltä muuta kuin että minä johdan aseellista toimintaa sotaa vastaan. Minä en sekaannu poliittiseen puoleen, sen lupaan''.”
Kesäkuussa 1942 Pöysti räjäytti yhden yön aikana kahdeksan voimalinjan pylvästä Tuusulassa ja myöhemmin yhden Hyvinkäällä. Järvenpäässä sattuneen viljasiilon palon Pöysti itse nimesi omaksi teokseen.
Alexander Stubb
Koulutus
Vuonna 1999 Stubb väitteli tohtoriksi kansainvälisistä suhteista London School of Economicsissa. Väitöskirjan aiheena oli Euroopan unionin joustava yhdentyminen ja Amsterdamin sopimus.
Europarlamentaarikkona 2004–2008
Stubb lähti politiikkaan varsinaisesti vasta vuoden 2004 alussa asettuessaan kokoomuksen europarlamenttiehdokkaaksi. Häntä pidettiin älykkäänä EU-asiantuntijana, ja useimmat puolueet olivat halunneet hänet ehdokkaakseen. Hänet valittiin Euroopan parlamenttiin kesäkuun 2004 europarlamenttivaaleissa, joissa hän sai toiseksi eniten ääniä (115 225) koko Suomessa.
Eurooppa- ja ulkomaankauppaministerinä 2011–2014
Stubb oli eduskuntavaaleissa ehdokkaana ensimmäistä kertaa vuonna 2011 ja tuli valituksi 41 768 äänellä. Hän oli puolueensa suurin ja koko maan toiseksi suurin ääniharava Timo Soinin jälkeen. Hänet nimitettiin Kataisen hallituksen Eurooppa- ja ulkomaankauppaministeriksi.
alt=Stubb ulkomaankauppaministerinä Intian Delhissä lokakuussa 2013.|vasen|pienois|Ulkomaankauppaministeri Stubb Intian [[Delhi|Delhissä lokakuussa 2013.]] Ministerinä Stubb asetti Matti Alahuhdan vetämän työryhmän pohtimaan Suomen taloudellisten ulkosuhteiden kehittämistä. Työryhmän aloitteesta perustettiin Team Finland -verkosto edistämään Suomen asiaa maailmalla. Helmikuussa 2014 Stubb arvioi Team Finlandin vauhdittaneen Suomen vientiä muun muassa vienninedistämismatkojen kautta, mutta kehitettävää olisi yhä erityisesti kotimaassa alueellisen yhteistyön tehostamisessa.
Pääministerinä 2014–2015
Pääministerin tehtävässä toimiessaan Stubb otti kantaa tasa-arvoisen avioliittolain puolesta.
Ministerikausien jälkeen
Jan Vapaavuoren noustua Helsingin pormestariksi Stubbista tuli kesällä 2017 hänen seuraajansa Euroopan investointipankin varapääjohtajana. Hänelle myönnettiin vapautus kansanedustajantyöstä 30. heinäkuuta 2017 alkaen. Stubbin tilalle eduskuntaan nousi Pia Kauma. Euroopan investointipankissa Stubb työskenteli tammikuuhun 2020 saakka.
Vuodesta 2020 Stubb on työskennellyt Firenzessä sijaitsevan Euroopan yliopistoinstituutin (EUI) School of Transnational Governance -keskuksen johtajana sekä professorina. Ukrainan sodan alettua hän on toiminut asiantuntijana lukuisissa kansainvälisissä medioissa ja kommentoinut sotaa muun muassa Suomen sekä Naton näkökulmasta. Haastatteluja hän on antanut muun muassa CNN:lle, BBC:lle ja Ruotsin sekä Ranskan televisioille.
Yhdysvallat
Stubb on kannattanut vapaakauppa-alueen muodostamista Yhdysvaltojen ja Euroopan unionin välille. Stubb on pitänyt hyvänä, että vapaakauppasopimus johtaa yhä tiiviimpään Yhdysvaltain ja EU:n talouksien liittoon. Stubb on kertonut uskovansa, että on sitä parempi, mitä enemmän taloutta integroidaan ja mitä enemmän lisätään keskinäistä riippuvuutta. Stubb piti vuoden 2016 Brexitiä ja Donald Trumpin valintaa pahoina iskuina.
Arvopolitiikka
Stubb on ajanut vähemmistöjen oikeuksia. Euroopan parlamentissa hän oli seksuaalitasa-arvoverkoston (LGBT Intergroup) varapuheenjohtaja. Vuonna 2010 hän oli Helsinki Pride -tapahtuman suojelija. Hän kannatti myös sukupuolineutraalia avioliittolakia. Marraskuussa 2010 Stubb esiintyi TEDx Helsinki -tapahtumaa varten tehdyllä videolla, jossa rohkaistiin seksuaalisen suuntautumisensa kanssa painivia. Stubb on osallistunut vammaisten tukemiseen kansainvälisillä foorumeilla. Syksyllä 2010 Stubb ja suomalainen viittomakielinen rap-artisti Signmark ideoivat Silent Shout -tapahtuman, jolla kerättiin tukea viittomakielisille. Syyskuussa 2010 Stubb nimesi Signmarkin erityisedustajakseen, jonka tehtävänä oli tuoda esiin vammaisten ihmisoikeuksia kansainvälisillä foorumeilla.
Uskonto
Stubb kuuluu Suomen evankelis-luterilaiseen kirkkoon. Hän on kertonut saaneensa suomalaisen perinnekristillisen kasvatuksen ja että kristinusko ja sen perinteet ovat vahva osa hänen identiteettiään. Stubb pitää uskontoa yksityisasiana.
Tunnustukset
Stubb on saanut myös Schwarzkopf-säätiön palkinnon, joka myönnetään nuorten eurooppalaisten arvostamille poliitikoille.
Santavuoren taistelu
Tausta
Saatuaan tiedon uudesta kapinasta Fleming lähti 18. helmikuuta 1597 armeijoineen Pirkkalasta ja eteni kohti Pohjanmaata. Hänellä oli kolme ratsulipustoa, siis noin 1 500 huovia eli ratsumiestä. Flemingin käskystä ruotsinkielisten Mustasaaren ja Närpiön talonpojille oli 16. helmikuuta annettu määräys kokoontua ja liittyä hänen armeijaansa, ja pieni joukko noudattikin määräystä. Flemingin joukot asettuivat 23. helmikuuta Kurikkaan Kurikan talon alapuolella olevan Kurikanlahden jäälle. Paikka oli Kurikan kirkkoa vastapäätä Kyrönkankaan kesä- ja talvitien risteyksessä. Flemingin armeija karkotti paikalta nuijamiesten pienen etuvartion, jolloin pääjoukko tiesi valmistautua taisteluun. Israel Laurinpoika kuitenkin hylkäsi armeijansa viime hetkellä; pidettyään joukoilleen Kyrön kirkolla kannustuspuheen hän ilmoitti tulevansa itse mukaan vasta myöhemmin lisäjoukkojen kanssa. Hänen lähdettyään komennon lienee ottanut Hannu Krankka.
Seuraukset
Santavuoren taistelu päätti nuijasodan. Toisin kuin sodan monessa aiemmassa yhteenotossa, aseensa laskeneiden kapinallisten henki säästettiin ja heidät otettiin vangiksi. Vangit kuljetettiin ensin Ilmajoelle, jossa asukkaita surmattiin ja ryöstettiin. Muun muassa talonpoikien puolta pitänyt Ilmajoen kirkkoherra Matti Stuut surmattiin. Ilmajoelta vangit vietiin Isoonkyröön, jossa heitä nöyryytettiin ja heiltä otettiin väkipakolla uskollisuudenvala. Vielä hengissä säilyneet johtajat, joukossa Krankka ja Palo, vangittiin ja vietiin Turun linnaan.
Alkoholistiparantola Turva
Hoitomenetelminä olivat alkoholista pidättyminen, säännölliset elämäntavat, yksinkertainen ravinto ja ruumiillinen työ ulkoilmassa. Hoitoaika oli periaatteessa yksi vuosi mutta vain harvat olivat näin pitkään hoidossa. Alkoholin hankkimisen estämiseksi potilaiden rahavarat olivat laitoksen johtajan hallussa, saapuva posti ja paketit tarkastettiin ja alueelta ei saanut poistua ilman johtajan lupaan. Suurin osa hoidettavista tuli kaupungeista ja he olivat enimmäkseen sivistyneistön edustajia. Arvion mukaan hoidetuista noin kolmasosa pysyi hoidon jälkeen täysin raittiina ja neljäsosa lankesi takaisin juopotteluun.
Maksansiirto
Maksansiirto on elinsiirtotoimenpide, jossa sairas tai vaurioitunut maksa korvataan uudella.
Cdon
Cdon on ruotsalainen verkkokauppa, joka aloitti toimintansa vuonna 1999. Yrityksen omistaa ruotsalaisen holdingyhtiö Qliro Groupin tytäryhtiö CDON AB. Kauppa toimii koko Euroopan alueella, mutta on keskittynyt Suomeen, Ruotsiin, Norjaan ja Tanskaan, joiden kielillä sen kotisivut on julkaistu. Yritys on erikoistunut useimpien verkkokauppojen tapaan viihteeseen: musiikkiin, elokuviin ja peleihin. Valikoimassa on lisäksi kodinelektroniikkaa, kuten puhelimia, kameroita ja tietokoneita sekä myös kirjoja, vaatteita, kenkiä sekä kauneuteen liittyviä tuotteita. Uusi CDON Marketplace antaa yrityksille mahdollisuuden myydä tuotteitansa ja näin tavoittaa jopa 2 miljoonaa asiakasta Pohjoismaissa.